open-index/open-wikipedia-markdown huggingface dataset:
403 SM

## Peristiwa
### Mengikut tempat
#### Yunani

* Thrasybulus mengetuai penentangan demokrasi terhadap kerajaan oligarki baru yang dikenali sebagai Tiga Puluh Penzalim yang pemenang Sparta mengenakan pada Athens. Beliau mengetuai sepasukan orang buangan yang menyerang Attica dan, dalam pertempuran yang berturut-turut, mula-mulanya menewaskan sebuah garison Sparta dan kemudian menewaskan angkatan-angkatan tentera kerajaan oligarki (yang termasuk angkatan tentera Lysander, jeneral Sparta) dalam Perang Munychia. Critias, ketua Tiga Puluh Penzalim, dibunuh dalam pertempuran.
* Pertempuran Piraeus dilawan antara pasukan orang buangan Athens (yang telah menewaskan kerajaan Tiga Puluh Penzalim dan menduduki Piraeus) dengan seangkatan tentera Sparta yang dihantar untuk menempur dengannya. Dalam pertempuran itu, Sparta nyaris-nyaris ditewaskan oleh pasukan orang buangan, dengan kedua-dua belah pihak menanggung kerugian besar. Selepas pertempuran, Pausanias, raja Sparta, mengatur suatu penyelesaian antara kedua-dua pihak yang membenarkan penyatuan semula Athens dengan Piraeus, dan mengasaskan semula sebuah kerajaan demokrasi di Athens. Ahli-ahli oligariki Tiga Puluh Penzalim dibenarkan melarikan diri ke Eleusis.
* Thrasybulus memulihkan institusi-institusi demokrasi kepada Athens dan memberikan pengampunan kepada semua orang, kecuali pelampau-pelampau oligarki. Beliau dibantu oleh Lysias, pemidato Athens, dalam mengemukakan alasan-alasan menentang oligarki.
* Andocides, pemidato dan ahli politik Athens, yang telah dibabitkan dalam pencacatan arca dewa Herms pada hari sebelum ekspedisi Athens bertolak pada tahun 415 SM untuk menentang Sicily, kembali daripada buangan di bawah pengampunan umum.

#### China

* Negeri Jin di China dibahagikan antara tiga buah keluarga pemilik tanah elit. Ini merupakan permulaan Zaman Negeri-negeri Berperang.

### Mengikut topik
#### Kesusasteraan
* Sebagai sebahagian rejim baru, Athens menerima reformasi ejaan, dan menerimaguna abjad Ionia yang termasuk huruf *eta* dan *omega*.

## Kelahiran
*

## Kematian
* Critias, ahli utama oligarki Tiga Puluh Penzalim Athens (lahir 460 SM)
404 SM

## Peristiwa
### Mengikut tempat
#### Yunani

* Cleophon, ketua Athens, meneruskan desakan untuk menentang Peloponnesus, tetapi keadaan itu menjadi terdesak dan beliau ditangkap dan dihukum mati.
* 25 April - Athens yang dipenuhi oleh pelarian dan dilemahkan oleh wabak dan kebuluran, menyerah kalah dan Perang Peloponnesus tamat.
* Theramenes mendapatkan syarat-syarat yang menyelamatkan kota Athens daripada pemusnahan. Sparta membenarkan Athens mengekalkan kemerdekaaannya. Bagaimanapun, Athens hilang semua kepunyaan asingnya serta apa yang tinggal daripada armadanya, dan diperlukan menjadi sekutu Sparta. Tembok Panjang di sekeliling Athens diruntuhkan. Kota-kota Yunani diseberang Laut Aegea di Ionia sekali lagi merupakan jajahan-jajahan takluk Empayar Parsi.
* Lysander, jeneral Sparta, menubuhkan sebuah kerajaan boneka di Athens dengan pengasasan oligarki "Tiga Puluh Penzalim" di bawah Critias dan menjadikan Theramenes sebagai ahli utama. Kerajaan ini menjalankan hukuman mati ke atas sebilangan warganegara dan tidak membenarkan hampir semua warganegara (kecuali beberapa orang) mendapat sebarang hak mereka.
* Banyak daripada bekas sekutu Athens kini diperintah oleh lembaga-lembaga sepuluh (dekarki) yang sering diperkukuh dengan garison-garison di bawah komander Sparta (Harmost).
* Thrasybulus, jeneral Athens, dibuang oleh Tiga Puluh Penzalim (oligarki Athens), dan beliau beredar ke Thebes.
* Perpecahan berkembang antara Theramenes dan Critias. Critias membunuh Theramenes (melalui minum racun) atas tuduhan penderhakaan.
* Muncul selepas kemenangan Sparta di Aegospotami, Alcibiades, bekas ketua Athens, mendapat perlindungan daripada Pharnabazus, satrap (gabenor) Parsidi, di Phrygia yang terletak di bahagian barat laut Asia Minor, dan meminta bantuannya bagi pihak Athens. Rancangannya didapat tahu oleh Sparta yang mengatur dengan Pharnabazus untuk membunuhnya.
* Lysander belayar ke Samos dan menaklukkannya untuk Sparta.

#### Mesir

* Amyrtaeus dari Sais berjaya mengetuai sebuah pemberontakan terhadap penguasaan Empayar Parsi di delta Mesir, dan menjadi firaun pertama (dan tunggal) Dinasti Kelapan Belas.

#### Empayar Parsi

* Darius II, raja Parsi, mangkat akibat penyakit di Babylon, dan diwarisi oleh puteranya, Artaxerxes II (Memnon - 'si Sedar').
* Cyrus, putera Darius II yang lebih muda, dituduh oleh Tissaphernes, satrap (gabenor) Caria, kerana berkomplot untuk membunuh abangnya, Artaxerxes. Bagaimanapun, atas pengantaraan Artaxerxes II dan ibu Darius, Parysatis, Cyrus diampun dan dihantar balik ke kesatrapannya.

## Kelahiran
*

## Kematian
* Theramenes, negarawan Athens
* Alcibiades, negarawan Athens (lahir k.k. 450 SM)
* Cleophon, ahli politik dan demagog Athens
* Darius II Ochus, raja Empayar Parsi
405 SM

## Peristiwa
### Mengikut tempat
#### Yunani

* Selepas kemenangan Pertempuran Arginusae terhadap tentera Sparta, armada Athens mengikut Lysander, laksamana Sparta yang dilantik semula, ke Hellespont. Armada Athens di bawah Laksamana Conon dimusnahkan oleh armada Sparta di bawah Lysander dalam Pertempuran Aegospotami di Laut Marmara dan Conon melarikan diri ke Cyprus.
* Pausanias, raja Sparta, mengepung Athens semasa armada Lysander mengepung Piraeus. Tindakan ini menutup laluan biji-bijian melalui Hellespont dan dengan itu, mengakibatkan penduduk-penduduk Athens kebulur.
* Semasa tentera Peloponnesus mengepung Athens, Theramenes cuba berunding dengan Lysander. Bagaimanapun, Lysander tiada ada di sana selama tiga bulan dan Athens mengalami kebuluran. Theramenes kemudian mengetuai sebuah perwakilan untuk merundingkan syarat-syarat penyerahan kalah dengan tentera Sparta.

#### Sicily

* Dionysius si Lebih Tua bangkit untuk berkuasa sebagai penzalim Sicily. Beliau mengikat perjanjian perdamaian dengan Hamilco, jeneral Carthage (yang angkatan tenteranya telah dilemahkan oleh wabak), dan mengubui Syracuse. Perjanjian ini membiarkan Carthage menguasai kebanyakan Sicily.
* Dionysius si Lebih Tua memperkukuh dan memperluas kuasanya dengan tiada belas kasihan. Beliau membina tembok untuk memagari Syracuse serta mengubui Epipolae. Warganegara-warganegara Yunani di Naxos, Catana, dan Leontini disingkirkan daripada kota-kota mereka; banyak daripada mereka diabdikan dan rumah-rumah mereka diberikan kepada askar-askar upahan Sicily dan Itali. Dionysius menyediakan angkatan tenteranya untuk bertempur dengan Carthage yang kini menduduki bahagian barat dan selatan Sicily.

### Mengikut topik
#### Kesusasteraan
* Drama *[[Si Katak-katak]]* oleh Aristophanes dipersembahkan.

#### Seni bina
* Bangunan Erechtheum yang termasuk Anjung Anak-anak Dara (Anjung Caryatid) disiapkan dalam gaya Ionia di Akropolis, Athens, selepas 16 tahun pembinaan.

## Kelahiran
*

## Kematian
* Philolaus, ahli matematik dan falsafah Yunani (tarikh anggaran) (lahir k.k. 480 SM)
407 SM

## Peristiwa
### Mengikut tempat
#### Yunani

* Thrasybulus menawan semula Abdera dan Thasos.
* Lysander, laksamana Sparta, enggan diumpan keluar dari Ephesus untuk bertempur dengan tentera Alcibiades. Bagaimanapun, ketika Alcibiades keluar untuk mencari bekalan, skuadron Athens yang diletakkan di bawah perintah Antiochus, jurumudinya, ditumpaskan oleh armada Sparta (dengan bantuan Parsi di bawah Cyrus) dalam Pertempuran Notium (atau Ephesus). Kekalahan ini memberikan musuh-musuh Alcibiades alasan untuk memecatnya. Beliau tidak pernah lagi kembali ke Athens, tetapi belayar ke utara ke tanah miliknya di Semenanjung Thrace. Kecuali satu kemunculan yang singkat di Aegospotami, penglibatan Alcibiades dalam Perang Peloponnesus telah tamat.

#### Sicily

* Hermocrates, ketua puak demokrat sederhana Syracuse yang dibuang negeri, dibunuh semasa mencuba merempuh masuk ke Syracuse.

## Kelahiran

## Kematian
* Hermocrates, ketua puak demokrat serdehana Syracuse
408 SM

## Peristiwa
### Mengikut tempat
#### Empayar Parsi

* Raja Darius II dari Parsi memutuskan untuk meneruskan peperangan terhadap Athens dan memberi bantuan kepada Sparta. Isterinya, Parysatis, memujuknya supaya melantik Cyrus, puteranya yang lebih muda, sebagai satrap (gabenor) Lydia, Phrygia, dan Cappadocia, serta sebagai panglima agung kepada angkatan tentera Achaemenid di Asia Minor untuk menggantikan Tissaphernes.
* Pengaruh Tissaphernes dihadkan kepada kesatrapan (kegabenoran) Caria. Darius II juga memberi Cyrus wang untuk mencipta semula armada Sparta dan menghantarnya ke Sardis dengan arahan untuk menambahkan bantuan Parsi kepada Sparta. Cyrus mula mengumpulkan seangkatan askar upahan (termasuk Yunani) untuk tujuan sendiri.

#### Yunani

* Alcibiades masuk Athens dengan kemenangan selepas ketakhadiran selama 7 tahun. Beliau mengetuai sebuah perarakan agama dari Athens ke Eleusis dan dengan itu, menebus perbuatan-perbuatannya yang tidak beriman pada tahun 415 SM ketika beliau ditangkap untuk mencabuli kawasan Misteri-misteri Suci. Alcibiades dilantik sebagai Panglima Agung dengan kuasa autokratik dan bertolak ke Samos untuk menyertai semula armadanya.
* Lysander, laksamana Sparta, tiba di Ephesus pada musim luruh dan membina sebuah armada yang agung dengan bantuan daripada Cyrus, satrap (gabenor) Parsi yang baru.
* Dalam perhimpunan seluruh Yunani di Olympia, ahli falsafah Gorgias bersuara menentang perikatan Sparta dengan Parsi.

### Mengikut topik
#### Kesusasteraan
* Drama-drama *[[Orestes (drama)|Orestes]]* dan *[[Wanita-wanita Phoenicia]]* (*The Phoenician Women*) oleh Euripides dipersembahkan. Euripides kemudian meninggalkan Athens kerana rasa tidak puas hati dan membuat perjalanan ke istana Archelaus I dari Macedon atas undangan raja tersebut.

## Kelahiran
* Eudoxus dari Cnidus, ahli astronomi dan matematik, pakar perubatan, cendekiawan dan penyokong Pythagoras (maut k.k. 355 SM)
* Dion, penzalim Syracuse (maut k.k. 354 SM)

## Kematian
Kesenian Islam

**Seni Islam** merangkumi seni tampak yang dihasilkan sejak abad ke-7 oleh penduduk wilayah Islam. Ia termasuk bidang-bidang yang berbeza, antaranya seni bina, seni khat, lukisan, dan tembikar.

Biasanya tetapi bukan pada keseluruhannya, seni Islam menumpukan penggambaran corak dan seni khat Arab kerana ketakutan banyak orang Muslim bahawa penggambaran bentuk orang merupakan penyembahan berhala yang diharamkan di dalam al-Qur'an dan justera itu, melakukan dosa kepada Allah.


## Gambaran keseluruhan

Seni Islam bukannya seni yang setakat menumpukan agama tetapi juga merangkumi kebudayaan Islam yang kaya dan berbagai-bagai. Ia seringnya menggunakan unsur sekular serta juga unsur yang tidak disenangi ahli teologi Islam, walaupun jika tidak diharamkan. 

Seni Islam berkembang daripada banyak sumber, dengan gaya-gaya seni Rom, seni Kristian awal, dan seni Byzantine diserap ke dalam seni dan seni bina awal Islam, khususnya seni Sassanid Parsi pra-Islam. Gaya Asia Tengah juga diserap menerusi serangan mendadak oleh pelbagai puak nomad. Seni Cina juga merupakan salah satu pengaruh yang penting dalam lukisan, tembikar, dan tekstil Islam."

Lukisan Islam mengandungi unsur-unsur berulang, misalnya penggunaan reka bentuk geometri berbunga-bunga atau bersayur-sayuran dalam gaya ulangan yang dikenali sebagai arabes. Arabes dalam lukisan Islam sering dipergunakan untuk melambangkan sifat Allah yang unggul, tidak terbahagi, dan tidak terbatas. Kesilapan pengulangan dalam lukisan Islam mungkin disengajakan sebagai penampilan rendah hati oleh pelukisnya yang mempercayai bahawa hanya Allah dapat menghasilkan kesempurnaan. Walau bagaimanapun, teori ini telah dipertikaikan.

Kebanyakan penganut Islam Sunah Waljamaah dan penganut Islam Syiah mempercayai bahawa penggambaran makhluk umumya adalah haram (Anikonisme dalam Islam). Bagaimanapun, lukisan yang berkenaan manusia boleh didapati pada seluruh zaman seni Islam. Perlambangan manusia bagi tujuan penyembahan berhala diharamkan oleh hukum Islam yang dikenali sebagai Syariah. Meskipun begitu, terdapat banyak Nabi Muhammad, Nabi utama Islam, dalam sejarah seni Islam.

## Lihat juga

* Kesusasteraan Islam

## Rujukan

*
*
*
*
* Hillenbrand, Robert. Islamic Art and Architecture, Thames & Hudson World of Art series; 1999, London. ISBN 978050020305.
*

## Pautan luar
*Museum With No Frontiers: extensive site on Islamic art
*ArchNet: extensive site on Islamic architecture
*Muslim Heritage
*CalligraphyIslamic: Extensive site on Islamic Visual Art
*BBC Four documentary on art in Islamic Spain 
*Palace and Mosque: Islamic Art from the Victoria and Albert Museum at the National Gallery of Art, Washington
*Artistic Exchange: Europe and the Islamic World Selections from the Permanent Collection at the National Gallery of Art
* Islamic Art Network - Thesaurus Islamicus Foundation
* Islamic Art Review
* What is Islamic Art? an article by Lucien de Guise 
* Art and architecture module at NITLE
* 
* Islamic Art in India
* Islamic Art and Calligraphy 
* for Modern Islamic art including Stain glass work
409 SM

## Peristiwa
### Mengikut tempat
#### Yunani

* Alcibiades menawan semula Byzantium dan mengakhiri pemberontakan kota dari Athens. Beliau kini menguasai Bosporus yang mengawal laluan bekalan biji-bijian untuk Athens dari kawasan Laut Hitam.
* Thrasyllus, jeneral Athens, belayar keluar dari Athens dengan sebuah armada yang agak besar untuk menyertai kempen ketenteraan di Ionia. Di sana, beliau dengan cepatnya menawan Colophon dan menyerang kawasan-kawasan luar bandar Ionia, tetapi ditewaskan di luar Ephesus oleh gabungan tentera Ephesus, Parsi, dan Syracusan.
* Pausanias mewarisi bapanya, Pleistoanax, sebagai raja Sparta.
* Kota Rhodes diasaskan.

#### Carthage
* Mengambil kesempatan yang diwujudkan oleh pergaduhan-pergaduhan antara kota-kota Yunani di Sicily serta keletihan bersama Athens dan Syracuse, Carthage hendak menguasai semula pulau itu. Hannibal Mago, cucu Hamilcar, menyerang Sicily dengan seangkatan tentera yang kuat dan menewaskan tentera Yunani Sicily serta menuntut bela kekalahan datuknya dengan menyeksa dan membunuh 3,000 orang tawanan Yunani. Beliau menawan kota-kota Selinus (Selinunte kini) dan Himera sebelum kepulangannya ke Carthage dengan rampasan-rampasan perang.

### Mengikut topik
#### Kesusasteraan
* Drama Philoctetes oleh Sophocles dipersembahkan, dengan tema Perang Troy.

## Kelahiran

## Kematian
* Pleistoanax, raja Sparta
406 SM

## Peristiwa
### Mengikut tempat
#### Yunani

* Callicratidas dilantik sebagai navark armada Sparta untuk menggantikan Lysander. Callicratidas mengumpulkan searmada kapal dan belayar ke Methymna di Lesbos untuk mengepungnya. Langkah ini mengancam bekalan biji-bijian Athens.
* Alcibiades digantikan oleh sebuah lembaga jeneral, dan Athens menghantar seorang ahli lembaga itu, Laksamana Conon, untuk mengambil alih pengepungan Mytilene. Untuk mempertahankan Lesbos, Conon terpaksa bergerak armadanya yang lebih kecil dari Samos ke kepulauan Hekatonnesi yang terletak dekat Methymna. Apabila Callicratidas dari Sparta menyerangnya, Conon terpaksa kembali ke Mytilene dan di sana, beliau dikepung oleh armada Callicratidas.
* Athens memenangi Pertempuran Arginusae, dekat Lesbos, dan dengan itu, kepungan Conon dipecah. Untuk melegakan Conon, Athens mengumpulkan sebuah armada yang baru yang terdiri sebahagian besarnya daripada kapal-kapal yang baru dibina yang dianggotai oleh anak-anak kapal yang tidak berpengalaman. Armada ini tidak setanding dengan armada Sparta, tetapi komander-komandernya menggunakan taktik-taktik yang baru dan yang tidak ortodoks untuk mencapai satu kemenangan yang dramatik dan tidak dijangka. Armada Sparta ditewaskan sama sekali, dan Callicratidas dibunuh.
* Kembali ke Athens selepas pertempuran, Theramenes mengetuai suatu penghasutan terhadap lapan orang jeneral yang memegang kuasa dalam pertempuran; enam orang jeneral yang kembali ke Athens dikutuk kerana kecuaian mereka untuk menyelamatkan askar-askar yang masih hidup daripada kapal-kapal yang dimusnahkan dalam pertempuran. Jeneral-jeneral Athens tersebut (termasuk anak lelaki Pericles) menjalani hukuman mati.
* Rayuan Sparta untuk perdamaian ditolak oleh Cleophon, ketua Athens. Sparta tunduk kepada desakan Cyrus, satrap (gabenor) Parsi bahawa Lysander memegang kuasa untuk sebuah armada di Hellespont.

#### Republik Rom
* Angkatan tentera Rom memulakan pengepungannya terhadap Veii yang berlangsung selama sedekad.

#### Carthage
* Tentera Carthage semula lagi menyerang Sicily di kota Agrigentum (Acragas). Wabak melanda kem mereka dan Hannibal Mago meninggal dunia. Himilco mengambil alih tempatnya dan menawan Agrigentum (Acragas), Gela, dan Camarina. Gela dimusnahkan dan harta karunnya dijarah. Askar-askar Gela yang masih hidup memperlindungkan diri di Syracuse. Wabak itu dibawa balik ke Carthage oleh askar-askarnya.

## Kelahiran

## Kematian
* Euripides, penulis drama Athens (lahir k.k. 480 SM)
* Sophocles, penulis drama dan ahli politik Athens (lahir k.k. 495 SM).
410 SM

## Peristiwa
### Mengikut tempat
#### Yunani

* Mengetuai 20 buah kapal, Theramenes dan Thrasybulus, jeneral-jeneral Athens, bekerjasama dengan Alcibiades dan armada utama Athens untuk mencapai kemenangan yang utama terhadap angkatan tentera Sparta yang diketuai oleh Mindarus dan angkatan tentera darat Parsi yang membantunya dekat Cyzicus di pantai Propontis (Laut Marmara). Oleh sebab kemenangannya dalam Perang Cyzicus ini, Athens memperoleh semula kawalan terhadap laluan biji-bijian yang penting dari Laut Hitam.
* Alcibiades menempatkan sebuah garison di Chrysopolis di bawah Theramenes untuk mengenakan cukai pada semua kapal yang masuk ke dalam Laut Hitam. Hasil ini membolehkan Athens mengakhiri rejim Lima Ribu dan memulihkan institusi-institusi tradisional dengan penuh. Demokrasi dipulihkan di Athens. Cleophon, demagog baru, mengetepikan percubaan perdamaian yang dibuat oleh Sparta.
* Pemberontakan oligarki di Corcyra tidak berjaya.
* 410 SM - 407 SM - Ukiran timbul *[[Nike (mitologi)|Nike]] (Dewi Kemenangan) membetulkan sandalnya*: Hiasan ukiran timbul daripada tembok rendah (kini dimusnahkan) Candi Athena Nike, Akropolis, Athens dicipta dan cebisannya kini berada di Muzium Akropolis, Athens.

#### Carthage
* Dengan pemberontakan dan pemisahan tanah-tanah jajahan Carthage di Iberia, bekalan utama perak dan tembaga Carthage diberhentikan. Hannibal Mago, cucu kepada Hamilcar (jeneral Carthage yang tidak berjaya menyerang Sicily pada tahun 480 SM), memulakan persediaan untuk menuntut balik Sicily.

#### Cyprus

* Evagoras mengemukakan semula tuntutan keluarganya sebagai raja kepada Salamis yang telah dikuasai oleh Phoenicia buat beberapa tahun.

## Kelahiran

## Kematian
411 SM

## Peristiwa
### Mengikut tempat
#### Yunani

* Demokrasi Athens digulingkan oleh Antiphon, Theramenes, Peisander, dan Phrynichus dalam sebuah usaha oleh pelampau-pelampau oligarki untuk mengenakan lebih kawalan terhadap pengendalian perang dengan Sparta dan sekutu-sekutunya. Sebuah "Majlis Empat Ratus" ditubuhkan. Kekalahan sama sekali ekspedisi Athens terhadap Sicily dan pemberontakan-pemberontakan yang menyusul antara banyak daripada sekutu-sekutu taklukannya telah melemahkan kedudukan kewangan Athens secara teruk; tujuan gerakan revolusi yang diakui adalah untuk mengubah perlembagaan Athens agar mengendalikan kewangan Athens dengan lebih baik. Bagaimanapun, pemerintahannya begitu angkuh dan Majlis Empat Ratus hanya dapat mengekalkan diri selama empat bulan.
* Apabila sebuah dahagi tercetus di kalangan askar-askar yang mengubui Piraeus (pelabuhan untuk Athens), Majlis Empat Ratus menghantar Theramenes untuk mematahkannya. Sebaliknya, Piraeus menjadikan diri sebagai ketua pendahagi-pendahagi itu. Selepas Phrynichus, ketua puak pelampau, dibunuh, sebuah mesyuarat Dewan Undangan Athens yang menyusul menggulingkan Majlis Empat Ratus dan memulihkan perlembagaan tradisional, tetapi mengehadkan sebilangan hak istimewa kewarganegaraan kepada sebuah badan yang dipanggal Lima Ribu. Dewan Undangan itu meneruskan bentuk lama sebagai sebuah jawatankuasa untuk semua warganegara.
* Angkatan tentera laut Athens di bawah Thrasybulus memanggil pulang Alcibiades dari Sardis. Pemilihan Alcibiades disahkan oleh Athens atas permintaan Theramenes. Sebuah armada Sparta di Hellespont yang terletak di Cynossema kemudian ditewaskan oleh armada Athens yang diketuai oleh Thrasybulus dan Alcibiades.
* Atiphon membela diri dalam sebuah ucapan yang diperihalkan oleh Thucydides sebagai ucapan yang teragung yang tidak pernah diberikan oleh seorang yang dibicarakan atas tuduhan yang membawa hukuman mati. Bagaimanapun, Atiphon tidak berjaya memujuk penuduh-penuduhnya dan menjalani hukuman mati kerana penderhakaan.

### Mengikut topik
#### Kesusasteraan
* Drama *[[Iphigeneia di Tauris]]* oleh Euripides dipersembahkan.
* Drama-drama *[[Lysistrata]]* dan *[[Thesmophoriazusae|Wanita-wanita Meraikan Thesmophoria]]* oleh Aristophanes dipersembahkan.

## Kelahiran
* Timoleon, ahli politik dan jeneral Yunani (maut 337 SM).

## Kematian
* Antiphon, ahli politik dan pemidato Athens (lahir 480 SM).
* Phrynicus, jeneral Athens (dibunuh).
412 SM

## Peristiwa
### Mengikut tempat
#### Empayar Parsi

* Parsi di bawah Darius II nampak kesempatan untuk melaga-lagakan saingan negara-negara kota Yunani antara satu sama lain dan untuk mengembalikan penguasaannya ke atas kota-kota Yunani di Asia Minor yang telah dikuasai oleh Athens sejak 449 SM. Tissaphernes dan Pharnabazus, satrap-satrap (gabenor) di Asia Minor, diarahkan untuk memungut ufti yang lampau tempoh.
* Sparta memeterai perjanjian bantuan bersama dengan Tissaphernes, satrap (gabenor) Parsi di Asia Bawah. Melalui perjanjian Miletus, Parsi diberi kebebasan yang penuh di Asia Minor barat sebagai balasan untuk membayar anak-anak kapal yang bertugas di dalam armada Peloponnesus.

#### Yunani

* Alcibiades, jeneral Athens, membantu menimbulkan pemberontakan antara sekutu-sekutu Athens di Ionia yang terletak di pantai barat Asia Minor. Bagaimanapun, Alcibiades hilang keyakinan Sparta dan menimbulkan kemurkaan raja Agis II. Oleh itu, beliau melarikan diri ke istana Tissaphernes, satrap (gabenor) Parsi. Alcibiades menasihati Tissaphernes supaya menarik balik sokongannya kepada Sparta dan berkomplot dengan pihak oligarki di Athens kerana kota-kota sekutu Sparta sedang berpisah dalam suatu siri pemberontakan.
* Penduduk-penduduk Athens mengundi untuk menggunakan simpanan wang yang terakhir untuk membina sebuah armada yang baru.
* Clazomenae memberontak terhadap Athens. Bagaimanapun, selepas penentangan yang singkat, Clazomenae semula lagi mengakui keunggulan Athens.

## Kelahiran

## Kematian
413 SM

## Peristiwa
### Mengikut tempat
#### Yunani

* Selepas mengalami kekalahan yang mengorbankan Lamachus, komander Athens, Demosthenes mencadangkan bahawa pengepungan Syracuse harus diberhentikan dengan serta-merta dan askar-askarnya kembali ke Athens yang memerlukan mereka untuk mempertahankan serangan Sparta ke atas Attica. Nicias tidak bersetuju, tetapi tentera Syracuse dan Sparta di bawah Hermocrates dapat memerangkap armada Athens di pelabuhan dan Athens mengalami kekalahan yang teruk dalam Pertempuran Syracuse. Demosthenes diserang hendap oleh tentera Syracuse dan terpaksa menyerah kalah. Nicias ditangkap tidak lama kemudian dan kedua-dua mereka menjalani hukuman mati, manakala kebanyakan askar Athens yang masih hidup dihantar untuk bekerja di kuari-kuari Sicily.
* Tissaphernes, satrap (gabenor) Parsi di Lydia dan Caria, membentuk perikatan dengan Sparta. Sparta, dengan nasihat strategi daripada Alcibiades dan bantuan terhad daripada Parsi di bawah Pharnabazus, mara menuju hampir sehingga pintu kota Athens. Raja Agis II mengetuai angkatan tentera Sparta yang menduduki Decelea di Attica.
* Archelaus I menjadi raja Macedon selepas kemangkatan bapanya, Raja Perdiccas II, melalui merampas takhta selepas membunuh bapa saudara, sepupu, dan abang tirinya yang merupakan pewaris yang sah.

### Mengikut topik
#### Drama
* Drama Electra oleh Euripides dipersembahkan.

## Kelahiran

## Kematian
* Demosthenes, jeneral Athens.
* Nicias, askar dan negarawan Athens (lahir 470 SM)
* Perdiccas II, raja Macedon
414 SM

## Peristiwa
### Mengikut tempat
#### Yunani

* Angkatan tentera Athens mara untuk menawan Syracuse ketika armada Athens yang lebih besar menyekat jalan masuk ke kota itu dari laut. Selepas beberapa kejayaan permulaan, askar-askar Athens menjadi tidak teratur dalam operasi malam yang kelam-kabut dan ditumpaskan sama sekali oleh Gylippus, komander Sparta. Lamachus, komander Athens dibunuh. Nicias, walaupun tidak sihat, terpaksa seorang diri mengetuai pengepungan Syracuse.
* Athens membalas kepada rayuan-rayuan jeneralnya, Nicias, dengan menghantar 73 buah kapal ke Sicily di bawah kuasa pemerintahan Demosthenes untuk membantu Nicias dan angkatan tenteranya dalam pengepungan Syracuse.

### Mengikut topik
#### Drama
* Drama *[[Burung-burung]]* (*The Birds*) oleh Aristophanes dipersembahkan.

## Kelahiran

## Kematian
* Lamachus, jeneral Athens
415 SM

## Peristiwa
### Mengikut tempat
#### Yunani

* Andocides, pemidato dan ahli politik Athens, dipenjarakan kerana disyaki mengambil bahagian dalam pencacatan patung-patung suci yang dipanggil "Hermae", tidak lama selepas ekpsedisi ketenteraan Athens ke Sicily bertolak. Pencacatan-pencatatan itu mengakibatkan panik umum, dan Andocides dipujuk menjadi pemberi maklumat. Testimoni Andocides diterima, dan mereka yang terbabit, termasuk Alcibiades, dihukum mati, manakala Andocides dibuang negeri.
* Ekspedisi Athens ke Sicily belayar di bawah kuasa pemerintahan Nicias, Lamachus, dan Alcibiades. Selepas armada itu bertolak, Alcibiades dituduh kerana kelakuan yang tidak senonoh dan dipanggil kembali ke Athens untuk dibicarakan.
* Selepas mendapat tahu bahawa beliau dihukum mati tanpa hadir, Alcibiades berpaling tadah ke Sparta dan Nicias ditugasi untuk mengetuai ekspedisi Sicily. Angkatan tentera Athens mendarat di Dascon dekat Syracuse tetapi tidak mencapai sebarang hasil. Pertahanan Syracuse diketuai oleh Hermocrates.
* Alcibiades secara terbuka menyertai Sparta dan memujuknya supaya menghantar Gylippus untuk membantu Syracuse dan mengubui Decelea di Attica. Beliau juga menggalakkan Ionia supaya memberontak terhadap Athens. Oleh itu, sebuah armada Sparta tiba tidak lama kemudian untuk mengukuhkan sekutu-sekutunya di Syracuse, dan suatu kebuntuan menyusul.

### Mengikut topik
#### Drama
* Drama *[[Wanita-wanita Troy]]* (*The Trojan Women*) oleh Euripides dipersembahkan tidak lama selepas pembunuhan beramai-ramai penduduk lelaki Melos oleh tentera Athens.

## Kelahiran

## Kematian
416 SM

## Peristiwa
### Mengikut tempat
#### Yunani

* Dengan galakan daripada Alcibiades, tentera Athens menawan pulau Melos (yang tetap berkecuali semasa Perang Peloponnesus). Penduduk-penduduknya diperlakukan dengan penuh kezaliman oleh tentera Athens. Semua lelaki yang berupaya bersenjata dibunuh, manakala wanita-wanita dan kanak-kanak mereka dijadikan hamba.
* Di Sicily, kota Ionia di Segesta meminta bantuan Athens daripada kota Dorian di Selinus (yang dibantu oleh kota Syracuse, Sicily yang kuat). Penduduk-penduduk Syracuse berasal daripada kaum etnik Dorian (serupa dengan orang-orang Sparta), manakala orang-orang Athens dan sekutu-sekutunya di Sicily merupakan orang Ionia. Athens berasa terpaksa untuk membantu sekutunya, dan menyediakan sebuah armada untuk menyerang Sicily.

## Kelahiran

## Kematian
417 SM

## Peristiwa
### Mengikut tempat
#### Yunani

* Selepas kekalahan Athens dan sekutu-sekutunya dalam Perang Mantinea, suatu "tarik tali" politik terjadi di Athens. Alcibiades ikut serta Nicias sebagai pejuang untuk orang biasa untuk menentang Hyperbolus, pewaris ahli politik demagog Cleon. Hyperbolos cuba menyebabkan pemulauan salah seorang daripada mereka, baik Nicias atau Alcibiades, tetapi kedua-dua orang itu menggabungkan pengaruh mereka untuk memujuk penduduk-penduduk Athens supaya menyingkirkan Hyperbolos.

## Kelahiran

## Kematian
418 SM

## Peristiwa
### Mengikut tempat
#### Yunani

* Melalui berjanji untuk mencapai kejayaan pada masa depan, Raja Agis II dari Sparta mengelakkan hukuman istananya dibakar serta denda sebanyak 100,000 drachmae kerana gagal memanfaatkan kesempatan semasa perang.
* Pertempuran Mantinea merupakan pertempuran darat yang terbesar dalam Perang Peloponnesus (dengan sehingga 10,000 orang askar bagi setiap pihak). Sparta di bawah Raja Agis II mencapai kemenangan yang utama terhadap Argos (dan sekutu-sekutunya, iaitu Athens, Ellis, dan Mantinea), yang telah memecahkan perjanjiannya dengan Agis II, raja Sparta, atas desakan Alcibiades. Dari segi Sparta, kemenangan utama Agis II ini menebus kedamaian sementara dengan Argos yang lebih awal. Laches, komander tentera Athens, dibunuh dalam pertempuran.
* Tertarik dengan kejayaan Sparta, penduduk-penduduk Argos menukarkan kerajaan demokrasinya kepada pemerintahan dikit dan menamatkan bantuannya kepada Athens supaya dapat membuat perikatan dengan Sparta. Banyak daripada sekutu-sekutu Argos juga berbuat demikian. Athens semakin dipencilkan.
* Alcibiades mendesak Athens supaya menaklukkan Syracuse, Sicily dan Carthage supaya dapat menambahkan bilangan askar yang diperlukan untuk menamatkan peperangan dengan Sparta. Rancangan serangannya yang berani ini menawan hati penduduk-penduduk Athens.

## Kelahiran
* Epaminondas dari Thebes, jeneral dan negarawan Thebes (maut 362 SM)
* Iphicrates, jeneral Athens (tarikh anggaran) (maut k.k. 353 SM)

## Kematian
* Laches, orang bangsawan dan jeneral Athens (lahir k.k. 475 SM)
419 SM

## Peristiwa
### Mengikut tempat
#### Yunani

* Walaupun perjanjian Perdamaian Nicias masih berkuatkuasa, Agis II, raja Sparta, mengumpulkan seangkatan tentera yang kuat di Philus dan mara dari utara menuju Argos pada waktu malam. Walaupun angkatan tentera sekutu Boestia mengecewakannya, baginda dapat mengikat suatu perjanjian dengan Argos.

### Mengikut tempat
#### Drama
* Drama *[[Andromache (drama)|Andromache]]* oleh Euripides dipersembahkan.
* Drama *[[Electra (Sophocles)|Electra]]* oleh Sophocles dipersembahkan. Drama ini mengambil temanya daripada *[[Pembawa-pembawa Air Persembahan]]* (*The Libation Bearers*) oleh Aeschylus.

## Kelahiran

## Kematian
420 SM

## Peristiwa
### Mengikut tempat
#### Yunani

* Alcibiades yang muda dan popular dipilih sebagai "Strategos" (salah seorang ahli dalam lembaga sepuluh jeneral) dan mula menguasai kehidupan dan politik Athens. Perikatan empat pihak yang terdiri daripada Athens, Argos, Mantineia, dan Elis, yang telah diatur oleh Alcibiades (sebagai tentangan terhadap Nicias) mendatangi perikatan Sparta-Boeotia.

### Mengikut topik
#### Drama
* Drama *[[Wanita-wanita Yang Merendah Diri (Euripides)|Wanita-wanita Yang Merendah Diri]]* (*The Suppliant Women*) oleh Euripides dipersembahkan.

## Kelahiran

## Kematian
421 SM

## Peristiwa
### Mengikut tempat
#### Yunani

* Nicias, ketua puak bangsawan dan perdamaian di Athens serta Pleistoanax, raja Sparta, merundingkan Perdamaian Nicias antara Athens dan Sparta yang membawa keakhiran sementara Perang Peloponnesus. Intipati Perdamaian Nicias ialah pengembalian kepada keadaan sebelum perang; kebanyakan pertambahan pada masa perang dipulangkan. Tujuh belas wakil daripada setiap pihak bersumpah untuk mendukung perjanjian itu yang bermaksud untuk berlangsung selama 50 tahun. Kesemua sekutu Sparta bersetuju untuk memeterai perjanjian tersebut, kecuali Boeotia, Corinth, Elis, dan Megara.
* Alcibiades mengatur perikatan anti-Sparta antara Athens dengan negara-negara demokrasi Argos, Mantinea, dan Elis.

#### Itali

* Kota Cumae yang merupakan tanah jajahan Yunani yang paling utara di Itali jatuh kepada tentera Samnium.

### Mengikut topik
#### Seni
* Pembinaan *Anjung Anak-anak Dara* (Anjung Caryatid) bermula di Erechtheion yang merupakan sebahagian Akropolis di Athens.

#### Drama
* Drama *[[Keamanan (drama)|Keamanan]]* (*The Peace*) oleh Aristophanes dipersembahkan.

## Kelahiran
*

## Kematian
*
422 SM

## Peristiwa
### Mengikut tempat
#### Yunani

* Cleon, ketua Athens, menamatkan kedamaian sementara antara Athens dan Sparta selepas beliau berazam untuk menyelamatkan kota Amphipolis di Macedon. Bagaimanapun, melalui kemahiran kejeneralan Brasidas, tentera Sparta menumpaskan tentera Athens dalam Pertempuran Amphipolis. Kedua-dua Brasidas dan Cleon dibunuh dalam pertempuran dan dengan itu kedua-dua puak penyokong peperangan menghilangkan ahli-ahli utama mereka.
* Alcibiades mengambil alih pimpinan puak penyokong peperangan di Athens.

### Mengikut topik
#### Drama
* Drama *[[Penyengat-penyengat]]* (*The Wasps*) yang ditulis oleh Aristophanes dipersembahkan.

## Kelahiran
*

## Kematian
* Brasidas, jeneral Sparta
* Cleon, ahli politik Athens
423 SM

## Peristiwa
### Mengikut tempat
#### Empayar Parsi

* Ochus, satrap (gabenor) Hyrcania serta anak lelaki kepada Artaxerxes I dan gundik Babylonnya, merampas takhta Parsi daripada abang tiri, Secydianus (atau Sogdianus), dan membunuhnya. Raja baru memerintah atas nama Darius II.

#### Yunani

* Laches, jeneral Athens, berjaya mendapatkan Dewan Undangan Athens untuk bersetuju dengan perjanjian gencatan senjata dengan Sparta supaya ingin menyekat kemajuan Brasidas, jeneral Sparta yang paling berkesan. Bagaimanapun, "Kedamaian Sementara Laches" tidak banyak berguna terhadap Brasidas dan gagal pada tahun yang sama.
* Brasidas tidak mengendahkan cadangan kedamaian sementara selama setahun dan terus menawan Scione dan Mende dengan harapan untuk tiba di Athens untuk membebaskan tawanan-tawanan Sparta. Athens menurunkan tenaga bantuan di bawah Nicias untuk mengembalikan Mende.

### Mengikut topik
#### Drama
* Penerbitan oleh Cratinus drama *[[Awan-awan]]* (*The Clouds*) yang ditulis oleh Aristophanes bersama dengan drama-drama *[[Anak-anak Dara Trachi]]* (*Maidens of Trachi*) dan *Si Botol* (*The Putine*) yang ditulis oleh Sophocles.

## Kelahiran
*

## Kematian
* Sogdianus, raja Parsi (dibunuh).
426 SM

## Peristiwa
### Mengikut tempat
#### Yunani

* Cleon, ketua Athens, dan Demosthenes, jeneralnya, mencergaskan semula angkatan-angkatan tentera darat dan tentera laut kota itu walaupun ditentangi oleh Nicias, seorang askar serta pedagang yang kaya, dan penyokong-penyokongnya.
* Demosthenes tidak berjaya mengepung tanah jajahan Corinth di Leukas dan oleh itu, tidak berani kembali ke Athens kerana takut dihukum mati. Bagaimanapun, apabila Ambracia kemudian menyerang Acarnania pada tahun itu, tentera Acarnania meminta bantuan daripada Demosthenes yang meronda di pantai Laut Ionia dengan 20 buah kapal Athens. Demosthenes tiba di pangkalan tentera laut Athens di Naupactus yang terletak di Teluk Corinth, dan menawannya sempat untuk mempertahankannya daripada sebuah angkatan tentera Sparta yang besar dari Delphi di bawah Eurylochus yang telah datang untuk membantu Ambracia. Demosthenes menewaskan tentera Sparta, dan Eurylochus dibunuh dalam Pertempuran Olpae. Acarnania dan Ambracia kemudian memeterai sebuah perjanjian perdamaian.
* Tentera Athens di bawah Nicias, Hipponicus, dan Eurymedon menewaskan gabungan tentera Tanagra dan Thebes dalam Pertempuran Tanagra.

## Kelahiran

## Kematian
* Herodotus dari Halicarnassos, ahli sejarah Yunani Dorian (lahir 484 SM)
* Zhou Kao Wang, raja Dinasti Zhou di China
427 SM

## Peristiwa
### Mengikut tempat
#### Yunani

* Archidamus II, raja Sparta, diwarisi oleh puteranya, Agis II.
* Selepas penyerahan kalah Mytilene kepada Athens, Cleon, ketua Athens, mendesak bahawa kota itu dimusnahkan. Sebagai balasan terhadap rayuan sebilangan orang warganegara Athens, dekri Cleon untuk memusnahkan penduduk Mytilene diterbalikkan, dengan hanya ketua-ketua pemberontakan menjalani hukuman mati.
* Plataea menyerah kepada tentera Sparta dan Thebes selepas garisonnya hampir maut, akibat kebuluran. Melebihi 200 orang tawanan dibunuh dan Plataea dimusnahkan.
* Perang saudara di Corcyra yang Athens dan Sparta masuk campur tanpa berkesan, memberikan kemenangan kepada pihak demokrat (yang menyokong perikatan dengan Athens) terhadap pemerintah-pemerintah dikit.
* Dalam sebuah usaha untuk menyekat Sparta daripada bekalan jagung Sicily, Athens membalas kepada rayuan untuk bantuan daripada sebuah perwakilan kota Leontini yang diketuai oleh Gorgias, sofis dan ahli retorik. Leontini telah diugut oleh Syracuse yang bersekutu dengan Sparta. Bagaimanapun, misi Athens yang diketuai oleh Laches, jeneral Athens tidak berupaya memberi banyak bantuan. Laches kemudian didakwa oleh Cleon kerana misinya yang gagal menyokong kepentingan-kepentingan Athens di Sicily.

#### Republik Rom
* Jawatan kuestor terbuka kepada semua orang marhaen.

## Kelahiran
* Plato, ahli falsafah Yunani (maut k.k. 347 SM)

## Kematian
* Archidamus II, raja Sparta
428 SM

## Peristiwa
### Mengikut tempat
#### Yunani

* Mytilene, kota utama Lesbos, memberontak terhadap pemerintahan Athens. Alcidas, laksamana Sparta mengetuai 40 buah kapal perikatan Peloponnesus dengan tujuan untuk membantu penduduk-penduduk Mytilene. Bagaimanapun, pemberontakan Mytilene telah dihancurkan sebelum angkatan tenteranya dapat tiba.
* Walaupun digalakkan oleh pemimpin-pemimpin Ionia untuk bertempur dengan Athens, Alcidas menolak. Sebaliknya, beliau mengetuai sebuah armada ke Cyllene yang tentera Sparta berazam untuk mengukuhkan armada mereka dan menghantarnya ke Corcyra yang mengalami pemberontakan. Brasidas dan Alcidas, pemimpin-pemimpin Sparta, kemudian menewaskan searmada kapal Corcyra. Bagaimanapun, mereka beredar apabila berita tiba bahawa 60 buah kapal Athens dari Leucas di bawah kuasa pemerintahan Eurymedon telah dihantar untuk memintas mereka.

#### Itali

* Tanah jajahan Yunani di Cumae, Itali, jatuh kepada tentera Samnium yang mula menguasai dataran Campania.

### Mengikut topik
#### Kesusasteraan
* Drama *[[Hippolytus]]* oleh Euripides dipersembahkan dalam pertandingan Dionysia, perayaan drama Athens yang masyhur. Drama itu mendapat hadiah pertama.
* Sophocles menulis karya *[[Oedipus si Raja]]*.

## Kelahiran
*

## Kematian
* Anaxagoras, ahli falsafah Yunani (lahir k.k. 500 SM)
429 SM

## Peristiwa
### Mengikut tempat
#### Yunani

* Tentera Athens di bawah Xenophon mara menuju Thrace untuk menyerang kota Chalcis. Mereka memusnahkan tanaman di luar Spartolus dan memulakan perundingan dengan puak-puak pro-Ahens di Chalcis, tetapi puak-puak anti-Athens meminta bantuan daripada Olynthus. Angkatan-angkatan tentera dari Chalcis, Spartolus, dan Olynthus bertempur dengan tentera Athens, tetapi askar hoplitnya (askar infantri) ditewaskan. Tenaga bantuan tiba dari Olynthus tidak lama kemudian, dan mereka melancarkan serangan kedua ke atas tentera Athens. Tentera Athens ditewaskan dan semua jeneralnya dan 430 orang yang lain dibunuh.
* Phormio, laksamana Athens, mencapai dua kejayaan tentera laut dalam Pertempuran Naupactus di muara Teluk Corinth. Dalam pertempuran pertama, 20 buah kapalnya menewaskan 47 buah kapal Corinth di bawah kuasa pemerintahan Machaon, Isocrates, serta Agatharchidas yang sedang mara menuju Acarnania untuk memperkukuhkan kempen Cnemus, jeneral Sparta, di sana. Dalam pertempuran kedua, Phormio menewaskan armada Cnemus yang terdiri daripada 77 buah kapal.
* Perdiccas II, raja Macedon, sekali lagi mengkhianati Athens dan menurunkan 1,000 orang askar untuk membantu serangan Sparta ke atas Acarnania. Bagaimanapun, tenaga bantuannya tiba terlalu lewat. Sebagai balasan terhadap perkara ini, Raja Sitalkes dari Thrace menyerang Macedon dengan seangkatan tentera yang besar yang termasuk puak-puak Thrace yang berasingan (umpamanya, puak-puak Dii) dan puak-puak Paionia (Agriane, Laeaean). Kemaraannya menjadi perlahan apabila bantuan yang dijanjikan oleh Athens tidak berhasil. Oleh itu, Perdiccas semula lagi menggunakan diplomasi untuk memastikan kewujudan Macedon. Baginda berjanji mengahwinkan adik perempuannya dengan anak saudara Sitalkes yang kemudian memujuk Sitalkes untuk meninggalkan Macedon.
* Wabak di Athens yang meragut beribu-ribu nyawa, juga membunuh Pericles. Beliau diwarisi oleh Cleon yang mengetuai tentangan terhadap pemerintahannya.

## Kelahiran
* Ateas, raja Scythia (maut 339 SM).

## Kematian
* Pericles, negarawan Athens (akibat wabak) (lahir k.k. 495 SM).
430 SM

## Peristiwa
### Mengikut tempat
#### Yunani

* Tentera Sparta menjarah Attica buat kali kedua, tetapi Pericles tidak serik dan enggan mengubah strategi asalnya. Tidak rela bertempur dengan angkatan tentera darat Sparta, Pericles semula lagi mengetuai sebuah ekspedisi tentera laut yang terdiri daripada 100 buah kapal Athens untuk merampas pantai-pantai Peloponnesus.
* Potidaea akhirnya menyerah pada musim sejuk selepas dikepung oleh angkatan tentera Athens.
* Meletusnya wabak yang melanda Athens. Wabak itu memusnahkan kota yang padat itu dan membunuh melebihi 30,000 orang penduduk, kelasi, dan askar, serta dua orang anak lelaki Pericles. Lebih kurang sesuku jumlah penduduk maut. Ketakutan akan wabak amat meluas sehingga serangan Sparta ke atas Attica diberhentikan. Askar-askar Sparta tidak rela membahayakan diri dengan bersentuhan dengan musuh yang sakit.
* Pericles sakit, akibat wabak, tetapi pulih buat sementara. Beliau dipecat daripada jawatan Jeneral (atau Strategos), tetapi kemudian dilantik semula.

### Mengikut topik
#### Seni
* Polyclitus menyiapkan "Diadumenos" ("pembawa mahkota"), salah satu arcanya yang teragung.

## Kelahiran
*

## Kematian
* Empedocles, ahli falsafah Yunani (tarikh anggaran) (lahir k.k. ]]490 SM]]).
* Phidias, pengarca Yunani (tarikh anggaran).
* Zeno of Elea, ahli falsafah Yunani (tarikh anggaran) (lahir k.k. 490 SM).
431 SM

## Peristiwa
### Mengikut tempat
#### Yunani

* Athens menyertai perikatan dengan Raja Sitalkes dari Thrace, selepas Nymphodorus, seorang anak Athens yang berpengaruh, berkahwin dengan kakak (atau adik perempuan) Sitalkes. Nymphodorus kemudian merundingkan perjanjian antara Athens dan Raja Perdiccas dari Macedon dan dengan itu, Perdiccas memperoleh semula Therma. Oleh itu, Athens menarik balik bantuan yang diberikan kepada Philip, adik lelaki Perdiiccass, dan Thrace berjanji untuk membantu Perdiccas menangkap Philip. Sebagai balasan, Perdiccas bergerak terhadap Chalcidia yang merupakan orang-orang yang dipujuknya untuk memberontak pada asalnya.
* Serangan Thebes ke atas Plataea, kota pro-Athens yang tunggal di Boeotia, gagal dan tentera Plataea membunuh 180 orang tawanan. Athens menyokong Plataea, manakala Sparta bersepakat dengan Thebes. Sparta mendapatkan bantuan daripada kota-kota Yunani di Itali dan Sicily. Kedua-dua Sparta dan Athens merayu kepada Parsi untuk bantuan, tetapi tidak mendapat sebarang hasil.
* Tentera Sparta yang diketuai oleh Raja Archidamus II menyerang Attica dan dengan itu, memulakan Perang Peloponnesus Kedua secara berkesan antara Empayar Athens dengan Liga Peloponnesus. Tentera Sparta menjarah kawasan-kawasan luar bandar di sekitar Athens. Pericles, ketua Athens, tidak menentang mereka secara sungguh-sungguh, tetapi memindahkan penduduk-penduduk luar bandar ke dalam kawasan tembok kota Athens. Sebaliknya, Pericles mengejarkan perang tentera laut yang aktif dan mengurangkan sebarang bahaya terhadap pulau Aegina dengan menggantikan penduduk aslinya dengan penduduk Athens.

#### Republik Rom
* Tentera Rom menewaskan tentera Aequi dan Volsci dalam pertempuran Sungai Algidus. 

### Mengikut topik
#### Anatomi
* Empedocles, pakar perubatan dan ahli falsafah Yunani, menyatakan dengan jelas tanggapannya bahawa tubuh manusia mempunyai empat jenis humor: darah, hempedu, hempedu hitam, dan kahak. Kepercayaan itu menguasai pemikiran perubatan selama berabad-abad.

#### Kesusasteraan
* Drama *[[Medea]]* oleh Euripides memenangi hadiah ketiga dalam perayaan Dionysia, perayaan drama Athens yang masyhur.

## Kelahiran
*

## Kematian
*

## Nota
424 SM

## Peristiwa
### Mengikut tempat
#### Empayar Parsi

* Xerxes II memerintah sebagai raja Parsi hanya selama kira-kira 45 hari sehingga dibunuh. Baginda dilaporkan dibunuh semasa dalam keadaan mabuk oleh Pharnacyas dan Menostanes atas perintah Secydianus (atau Sogdianus), putera kepada salah satu gundik Artaxerxes I, Alogyne dari Babylon.

#### Yunani

* Negarawan Hermocrates dari Syracuse memujuk kota-kota Sicily supaya bersetuju untuk berdamai dan menegaskan keperluan untuk mencegah campur tangan kuasa-kuasa asing. Oleh itu, perang tiga tahun antara kotanya dengan kota-kota pro-Athens Sicily tamat dan angkatan-angkatan tentera Athens yang dihantar ke Sicily untuk membantu petempatan-petempatan Yunani terpaksa berundur.
* Demosthenes dan Hippocrates cuba menawan Megara, tetapi mereka ditewaskan oleh tentera Sparta di bawah jeneral Brasidas. Demosthenes kemudian mara menuju Naupactus untuk membantu pemberontakan demokrasi, serta untuk mengumpulkan askar-askar bagi serangan Boeotia. Bagaimanapun, Demosthenes dan Hippocrates tidak berupaya menyeleraskan serangan-serangan mereka dan Hippocrates ditewaskan dalam Pertempuran Delium oleh Pagondas dari Thebes. Semasa pertempuran ini, Socrates telah dikatakan menyelamatkan Alcibiades. Demosthenes menyerang Sicyon tetapi ditewaskan juga.
* Selepas menghalang serangan Athens ke atas Megara, Brasidas mengetuai 700 orang hamba dan 1,000 orang askar upahan mara merentasi Boeotia dan Thessaly menuju Chalcidice untuk menyertai Perdiccas II, raja Macedon. Tidak rela diperalatkan untuk melanjutkan cita-cita Perdiccas yang tinggi, Brasidas mendapatkan sokongan daripada kota-kota penting di Acanthus, Stagirus, Amphipolis dan Torone, serta juga sebilangan kota yang kurang penting. Suatu serangan ke atas Eion digagalkan oleh ketibaan Thucydides yang mengetuai sebuah skuadron Athens.
* Penawanan Brasidas terhadap kota Amphipolis merupakan kekalahan yang utama bagi Athens yang menyebabkan Thucydides, jeneral Athens dan bakal ahli sejarah, dipertanggungjawabkan terhadapnya dan dibuang negeri. Ini memberikan Thucydides kesempatan untuk menumpukan perhatiannya kepada mengkaji untuk karyanya, Sejarah, serta untuk membuat perjalanan-perjalanan dan menjalin hubungan-hubungan yang lebih meluas, khususnya dengan pihak Peloponnesus (Sparta dan sekutu-sekutunya).
* Cleon menawan pulau Peloponnesus di Cythera, dan mempergunakannya untuk memporak-perandakan tentera Sparta.

### Mengikut topik
#### Drama
* Drama *[[Oedipus si Raja|Oedipus Rex]]* oleh Sophocles dipersembahkan.

#### Seni bina
* Candi kepada dewi Athena Nike (juga sebagai Kemenangan Tanpa Sayap) di Akropolis, Athens, disiapakan. Candi itu direka bentuk oleh Callicrates, arkitek Athens.

## Kelahiran
*

## Kematian
* Xerxes II, raja Parsi
425 SM

## Peristiwa
### Mengikut tempat
#### Yunani

* Demosthenes menawan dan mengubui pelabuhan Pylos di Peloponnesus, dan memberikan Athens sebuah pangkalan yang kukuh berhampiran dengan Sparta. Pada waktu yang sama, seangkatan tentera Sparta di bawah kuasa pemerintahan Brasidas mendarat di pulau Sphacteria yang berhampiran, tetapi ditangkis oleh tentera Athens. Searmada kapal Athens diarahkan oleh Demosthenes untuk menahan angkatan tentera laut Sparta di Teluk Navarino.
* Cleon menyertai Demosthenes dalam serangan tentera Athens ke atas Sphacteria. Pertempuran Pylos itu memberikan kemenangan kepada Athens, dan menyebabkan penyerahan kalah oleh banyak daripada askar-askar Sparta. Pylos tetap di tangan Athens, dan dipergunakan sebagai pangkalan untuk serangan-serangan ke atas wilayah Sparta serta sebagai tempat perlindungan untuk hamba-hamba Sparta yang melarikan diri.
* Selepas kegagalan perundingan-perundingan perdamaian antara Athens dan Sparta, sebilangan askar Sparta yang terdampar di pulau Sphacteria selepas Pertempuran Pylos diserang oleh angkatan tentera Athens di bawah Cleon dan Demosthenes. Pertempuran Sphacteria yang menyusul memberikan kemenangan kepada tentera Athens terhadap tentera Sparta. Sparta merayu meminta perdamaian tetapi Cleon, ketua Athens, memujuk Athens supaya menolak rayuan itu.

#### Empayar Parsi

* Artaxerxes I, raja Achaemenid di Parsi, diwarisi oleh puteranya, Xerxes II.

#### China

* Zhou Wei Lie Wang menjadi raja Dinasti Zhou di China.

### Mengikut topik
#### Seni bina
* Kallikrates memulakan pembinaan Candi Athena Nike di Akropolis, Athens. Antar tahun 410 dan 407 SM, candi ini dipagari oleh tembok rendah (tarikh anggaran).

#### Drama
* Drama *[[Hecuba]]* oleh Euripides dipersembahkan.
* Drama *[[Si Anak-anak Acharnae]]* (*The Acharnians*) oleh Aristophanes dipersembahkan. Diterbitkan oleh Callistratus, drama itu memenangi hadiah pertama untuk Aristophanes di Lenaea.

## Kelahiran
*

## Kematian
* Artaxerxes I, raja Parsi.
* Herodotus dari Halicarnassos, ahli sejarah Yunani Dorian (lahir 484 SM)